 Arinta halkaa ka dhacday ee dagaalku waanu cambaaraynnaynaa, waa mid xun Xukuumad ahaan maaha mid aannnu u dulqaadaynayno, qarankan in nabaddiisa iyo deganaashihiisa lagu ciyaaro lagu xadgudbo maaha mid aannu aqbalayno, nabaddiisuna waa mid mudamin ah oo aan ciddina ku xad gudbi karin, waa Xukuumadda qarankan waajibaadka saaran, Xukuumadda Madaxweyne Axmed Siilaanyo nabadgalyadu waxay ka mid tahay ahmiyadaha ugu waaweyn ee aannu hantida ummaddan ku bixino, dhacdooyin badan iyo isku-dhacyo ayaannu xalimaa maalin walba, xikmad iyo xeeladba ayaannu ku xalinaa, xoogna waanu ku xalinaa, dhacdooyinka cunfi iyo cudud kaliya kuma xalino caqli iyo cudud ayaannu ku xalinaa, waa sida ay wax u xaliyaan Xukuumaddaha waxgaradka ah ee waayo arragnimada leh. 